Source: http://docplayer.fi/2398682-Verkostoautomaatiojarjestelmien-tietoturva.html
Timestamp: 2018-04-21 10:03:42+00:00
Document Index: 1984574

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

1 Verkostoautomaatiojärjestelmien tietoturva 2013
2 Sisällysluettelo 1 JOHDANTO SELVITYKSEN TAUSTAT JA TEKOTAPA Selvityksen taustaa Selvitykselle asetetut tavoitteet Työn toteutustapa Projektin ohjausryhmä ja resurssit SÄHKÖVERKKOJEN AUTOMAATIOJÄRJESTELMÄT Verkostoautomaation sekä verkonkäytön järjestelmät Tietoliikennejärjestelmät AUTOMAATIOJÄRJESTELMIEN TURVALLISUUSRISKIT JA UHKAT Yritys- ja tietoturvallisuudesta Tietoturvariskit ja kyberturvallisuusuhkat Verkostoautomaatiojärjestelmien haavoittuvuudet Nettikyselyssä tunnistetut uhkat ja haavoittuvuudet Haastatteluissa esiin nousseet uhkat ja tietoturvariskit Tietoturvaloukkausten syntymekanismeja Esimerkkejä toteutuneista riskeistä ja uhkista VERKOSTOAUTOMAATIOJÄRJESTELMIEN TIETOTURVAN NYKYTILANNE Tietoturvan taso kansainvälisesti Verkostoautomaatiojärjestelmien tietoturvan taso Suomessa Arvio tietoturvan tasosta Suomessa TURVALLINEN VERKOSTOAUTOMAATIOYMPÄRISTÖ Periaatteet verkostoautomaation tietoturvan toteuttamisessa Turvallisuusjohtaminen ja hallinnointi Järjestelmäarkkitehtuuri ja tietoverkon rakenne Standardit, normit ja ohjeistus KÄYTÄNNÖN OHJEITA TIETOTURVALLISEN VERKOSTOAUTOMAATIO-YMPÄRISTÖN RAKENTAMISEKSI JA YLLÄPITÄMISEKSI Toimenpidelista tietoturvallisuutta parantavista toimenpiteistä Yhtiön toimintaympäristön vaikutus järjestelmäratkaisuihin ja toimintamalleihin (70)
3 7.3 Hyviä käytäntöjä verkostoautomaatiojärjestelmiä suunniteltaessa JOHTOPÄÄTÖKSET LÄHDELUETTELO LYHENTEITÄ JA TERMEJÄ (70)
4 VERKOSTOAUTOMAATIOJÄRJESTELMIEN TIETOTURVA 1 JOHDANTO Tietoturvauhkat lisääntyvät riippumatta verkkoyhtiöiden toiminnasta. Julkinen media kirjoittaa nykyään varsin laajasti tietoturvarikkomuksista luoden uhkaavaa ilmapiiriä. Kaikissa sähköyhtiöissä tietoturva on osana käytännön toimintaa ja järjestelmissä on huomioitu tietoturvan vaatimuksia. Nykyinen tietoturvan taso ei kuitenkaan ole riittävä, koska sähköverkon käytön toiminnat ja niitä tukevat verkostoautomaatiojärjestelmät monipuolistuvat nopeasti luoden niin toimintaan kuin järjestelmiin haavoittuvuuksia. Haavoittuvuuksia lisää myös tiedon määrän ja käsittelyn kasvu sähköverkkoliiketoiminnassa samoin kuin toiminnan tehostamisen edellyttämä tiedon avoimempi jakaminen. Vihamielisten tahojen aktiivisuus ja toimintatapojen monipuolisuus kasvavat lisäten painetta tietoturvallisuuden parantamiseksi sähköverkkojen yhteiskunnallisen kriittisyyden vuoksi. Tietoturva käsitteenä ja toimintana ei ole kovin selkeä ja konkreettinen. Verkkoyhtiöiden johto kokee tietoturvallisuuden hieman hämäräksi, märäksi saippuaksi, josta on vaikea saada kunnon otetta. Tietohallinnon ja tietoturvan ammattilaisten toimintaa puolestaan rajoittaa kustannusten kohtuullistamisen paineet. Selkeää tietoturvallisuuden tavoitetilaa ei ole juurikaan määritelty aiheuttaen jatkuvan keskustelun siitä, mitkä toimet ja ratkaisut ovat riittäviä. Järjestelmien toimittajat ja tilaajat eivät myöskään ole vielä löytäneet roolejaan ja vastuitaan tietoturvallisten ratkaisujen rakentajina ja ylläpitäjinä. Monien maiden niin kuin Suomenkin viranomaiset ja alan järjestöt toimivat jo aktiivisesti yhteiskunnan huoltovarmuuskriittisten toimintojen tietoturvallisuuden parantamiseksi. Tästä on yhtenä osoituksena tämä Energiateollisuuden edistämä selvitys verkostoautomaatiojärjestelmien tietoturvasta. Tässä selvityksessä on varsin laajasti perehdytty tietoturvauhkiin ja loukkausten syntymekanismeihin. Selvityksessä on kuvattu hyviä teknisiä ratkaisuja ja käytäntöjä, joita verkkoyhtiöt voivat hyödyntää omassa kehitystyössään. Samoin on hahmotettu tarvittavia toimenpiteitä, joilla verkkoyhtiö voi parantaa omaa tietoturvaansa lyhyellä, keskipitkällä ja pitkällä aikavälillä. Näiden haasteena on verkkoyhtiöiden erilaisuus niin koon kuin yritysrakenteen suhteen, jolloin ei ole olemassa one-size-fits-all -ratkaisuja. Toteutettavat ratkaisut pitää rakentaa yhtiökohtaisesti. Selvityksen yhteydessä tehdyssä kyselyssä verkkoyhtiöille samoin kuin avainhenkilöiden haastatteluissa kartoitettiin tietoturvan tasoa suomalaisissa verkkoyhtiöissä. Kaikissa yhtiöissä tietoturvaan kiinnitetään nykyään lisääntyvässä määrin huomiota. Taso ei kuitenkaan ole yhtenäinen vaan se vaihteli varsin paljon yhtiöittäin. Verkkoyhtiön koolla ja näkyvyydellä on huomattava vaikutus panostukseen tietoturvaan. 4 (70)
5 Hyvä tietoturva edellyttää yrityksen johdon sitoutumista turvallista toimintaympäristöä rakentavaan johtamismalliin turvallisuusvastuuta ei voi ulkoistaa. Tietoturvan parantaminen ja ylläpitäminen ovat jatkuvaa tekemistä, joka pitää saada osaksi kaikkien jokapäiväistä työskentelyä ja toimintaprosesseja. Tässä raportissa toimeksiannon tavoitteiden mukaisesti painopisteenä on tekninen tietoturva. Myös tietoturvan muita osa-alueita käsitellään niiltä osin kuin se on tarpeen painopisteen kattavan käsittelyn ja keskeisten käsitteiden selkeyttämisen vuoksi. Osa tämän raportin ehdotuksista saattaa tuntua melko tiukilta vaatimuksilta nykyiseen tilanteeseen verrattuna. Tämä on mielestämme tarpeen, koska tietoturvauhkat ovat lisääntyneet nopeasti, haavoittuvuuksien määrä tuntuu pikemminkin kasvavan järjestelmäintegraatioiden ja toiminnan monipuolistumisen sekä toimintojen ulkoistamisen johdosta. Lisäksi rikollinen toiminta on tullut ammattimaisemmaksi ja yllätyksellisemmäksi. Toisaalta keinoja tietoturvan parantamiseksi on käytettävissä, toimenpidesuosituksia ja teknisiä ratkaisuja on koottu raportin loppupuolelle. 5 (70)
6 2 SELVITYKSEN TAUSTAT JA TEKOTAPA 2.1 Selvityksen taustaa ICT-teollisuudessa viimeisen vuosikymmenen jatkunut internet- ja IP-teknologian kehitys näkyy vahvasti myös sähköverkkoyhtiöiden verkostoautomaatio- ja verkonhallintajärjestelmien rakenteessa, ominaisuuksissa sekä niitä palvelevissa tietoliikenneratkaisuissa. Internetin ja ethernet-pohjaisten lähiverkkojen sekä IP-protokollan kasvava rooli erilaisten automaatio-, hallinta- ja mittausratkaisujen rakennusosina sekä voimakkaasti lisääntynyt järjestelmien välinen tiedonsiirto ovat kasvattaneet tietoturvariskejä tuntuvasti myös sähköverkkoympäristössä. Uudeksi kyberturvallisuusuhaksi perinteisten hakkereiden ja tietorikollisten rinnalle ovat nousseet valtiolliset tiedustelupalvelut ja kybersodankäyntiin erikoistuneet yksiköt. Sähköverkkojen keskeinen asema osana yhteiskunnan infrastruktuuria edellyttää verkkoyhtiöiltä entistä kattavampaa varautumista kasvaviin tietoturva- ja kyberturvallisuusuhkiin. Viranomaiset ja alan muut toimijat ovat seuranneet tilanteen kehittymistä pitkään ja käynnissä on useita hankkeita ja selvityksiä, joilla yhteiskunnan kriittisien toimintojen jatkuvuus pyritään varmistamaan uusien turvallisuusuhkien suhteen. Reneco Oy on asiantuntijaorganisaatio, joka tuottaa palveluja energiayhtiöiden toiminnan kehittämiseen erityisenä vahvuutena sähköyhtiöiden ICT-järjestelmät. Energiateollisuuden tämän vuoden toimintasuunnitelmaan on kirjattu sähköverkkoyhtiöiden verkostoautomaatioja tietoliikennejärjestelmien tietoturvaan liittyviä tavoitteita. Tämän perusteella Renecon tekemä tutkimusehdotus hyväksyttiin Sähkötutkimuspoolin yhdeksi tutkimusaiheeksi ja rahoituksen piiriin. Hanketta rahoitti jossain määrin Renecon itsensä lisäksi myös alan teollisuus. Selvityksen kohteeksi rajattiin sähköverkkoyhtiöiden verkostoautomaatiojärjestelmät ja niihin läheisesti liittyvät tietoliikennejärjestelmät ja -yhteydet. Työssä ei käsitellä sähkön toimitusmittauksiin liittyviä järjestelmiä (AMR). 2.2 Selvitykselle asetetut tavoitteet Selvityksellä asetettiin seuraavat tavoitteet: 1. Arvioida sähköverkkoyhtiöiden verkostoautomaatiojärjestelmien tärkeimpiä turvallisuusuhkia painopisteen ollessa tietoturvassa 2. Kerätä kattava näkemys verkostoautomaatio- ja niihin liittyvien tietoliikennejärjestelmien tietoturvan nykytilasta 3. Kuvata järjestelmien kehittämistarpeita ja vaatimuksia tietoturvan suhteen 4. Koota käytännön suunnitteluohjeistoa ja hyviä käytäntöjä tietoturvallisen verkostoautomaatioympäristön rakentamiseksi 5. Kuvata periaateratkaisuja ja esittää järjestelmäesimerkkejä tietoturvallisen järjestelmäympäristön luomiseksi ja ylläpitämiseksi 6. Arvioida inhimillisen toiminnan ja menettelytapojen osuutta tietoturvallisen sähköverkkoympäristön toteuttamisessa ja ylläpitämisessä 6 (70)
7 2.3 Työn toteutustapa Työ tehtiin suunnitteluvaiheen jälkeen seuraavasti: 1. Perehdyttiin aiheeseen liittyviin kansainvälisiin ja kansallisiin raportteihin, selvityksiin ja artikkeleihin (mm. Cigre-raportit, NIST- ja CPNI-aineisto, TITAN-käsikirja, alan standardit, normit ja ohjeistus), /1/ - /5/, /7/, /8/ ja /11 - /20/. Osion avulla selvitettiin verkostoautomaatiojärjestelmien tyypillisimpiä tietoturvauhkia sekä pyrittiin kokoamaan lista parhaista suosituksista ja sovellettavista standardeista. 2. Nettikyselyn avulla tehtiin luottamuksellinen kartoitus kohteena sähköyhtiöt. Erityisesti kyselyllä kartoitettiin verkostoautomaatiojärjestelmien tietoturvan nykytilannetta Nettikyselyn tavoitteena oli saada vastaukset sähköyhtiöltä ennalta laadittuihin kysymyksiin Kysely lähetettiin kaikille sähköyhtiöille, jotka ovat Energiateollisuuden jäseniä Vastaukset saatiin 28 yhtiöltä 3. Luottamukselliset haastattelut alan toimijoiden keskuudessa tavoitteena saada kattava yleiskuva verkostoautomaatiojärjestelmien tärkeimmistä uhista, kerätä tietoa hyvistä käytännöistä ja toimintamalleista Haastatteluja tehtiin seuraavasti: Sähköyhtiöt 17 kpl Verkostoautomaatio- ja hallintajärjestelmien toimittajat 3 kpl Tietoliikennelaitteiden toimittajat ja teleoperaattorit 2 kpl Tietoturvaratkaisujen ja palvelujen tuottajat 3 kpl Viranomaiset 1 kpl Työ tehtiin touko-syyskuun aikana Projektin ohjausryhmä ja resurssit Tämän selvitystyön ohjausryhmässä toimivat Kenneth Hänninen Energiateollisuus, Janne Stark ABB, Harri Nummenpää KSOY Verkko, Antti Vähälä Fortum Distribution sekä Jouko Tervo ja Jukka Perttala Reneco. Työn päävastuullisena tekijänä toimi Jouko Tervo. Projektiaineistoa analysoi, kommentoi ja tarkasti Jukka Perttala. Kiitokset ohjausryhmän jäsenille hyvistä neuvoista ja kommenteista. 7 (70)
8 3 SÄHKÖVERKKOJEN AUTOMAATIOJÄRJESTELMÄT 3.1 Verkostoautomaation sekä verkonkäytön järjestelmät Tässä selvityksessä verkostoautomaatiojärjestelmällä tarkoitetaan tietojärjestelmää tai automaatiolaitetta, jolla suoraan ohjataan sähköverkon kytkentätilaa, säädetään verkon suureita tai suojataan sähköverkon toimilaitteita. Oleellisen osa verkostoautomaatiojärjestelmiä ovat erilaiset tiedonsiirtoyhteydet ja tietokannat, joita nämä järjestelmät tarvitsevat toimiakseen halutulla tavalla. Sähköverkon käyttökeskuksen keskeiset tietojärjestelmät ovat käytönvalvonta- ja käytöntukijärjestelmät. Käytönvalvontajärjestelmällä pidetään yllä ja valvotaan sähköverkon tilaa sähköasemilta kerättyjen mittausten ja tilatietojen avulla. Käytönvalvontajärjestelmällä voidaan ohjata sähköasemilla olevia katkaisijoita ja erottimia sekä muita toimilaitteita samoin kuin siirto- ja jakeluverkon keskeisiin kohteisiin rakennettuja maastoerottimia. Käytönvalvontajärjestelmä voi olla yhteydessä myös muiden sähköverkkoyhtiöiden käytönvalvontajärjestelmiin. Tällä yhteydellä välitetään mittauksia ja tilatietoja esimerkiksi yhteisiltä sähköasemilta tai rajapisteistä. Käytöntukijärjestelmällä pidetään yllä sähköverkon kytkentätilaa. Käytöntukijärjestelmä saa toimilaitteiden tilatiedot ja mittaustiedot sähköverkosta käytönvalvontajärjestelmältä. Tämä tiedonsiirto on yksisuuntaista. Sähköt päällä -tiedot ja jännitetasotiedon etäluettavilta mittareilta on myös voitu liittää käytöntukijärjestelmään mittaustietojen keruujärjestelmästä. Kaiken kaikkiaan käytöntukijärjestelmä on liitetty hyvin moneen muuhun tietojärjestelmään joko sen tarvitsemien tietojen takia (esimerkiksi asiakastiedot) tai sen tuottamien tietojen takia (esimerkiksi sähkökatkot). Käytöntukijärjestelmä saa verkkotiedot verkkotietojärjestelmästä. Käytöntukijärjestelmä ei ole varsinainen verkostoautomaatiojärjestelmä, mutta se on otettu tarkasteluun mukaan sen käyttötoiminnassa olevan keskeisen roolin ja uusien automaatiosovelluksia takia. Edelleen käytöntukijärjestelmällä on useita liityntöjä muiden sähköyhtiön tietojärjestelmien kanssa ja sillä on useita sekä sisäisiä että ulkoisille sidosryhmille tarkoitettuja web-sovelluksia. Sähkönsiirto- ja jakeluverkko on suojattava vikatilanteiden, epänormaalien kuormitustilanteiden tai ulkoisten uhkien varalta automaattisesti toimivilla suojalaitteilla (suojareleillä). Verkon suojaustarve määräytyy pitkälle verkon rakenteesta. Silmukoitu kantaverkko tarvitsee kattavan ylivirta- ja jännitesuojauksen lisäksi diffentiaali- ja distanssisuojia. Kantaverkon erityisiä käyttötilanteita hallitsemaan on rakennettu hätätehoyms. kuormien ohjaukseen käytettäviä ratkaisuja. Uudet suojausratkaisut, mm. verto- ja distanssisuojat alkavat yleistyä myös keskijänniteverkoissa. Sähköverkon rakenteen monimutkaistuessa, esimerkiksi hajautetun tuotannon takia, keskijännite- ja myös pienjänniteverkon suojaustarve kasvaa ja monipuolistuu entisestään. Sähköasema-automaatio lisääntyy koko ajan tuoden erilaisia tukijärjestelmiä sähköasemille. Sähköasemille rakennetaan myös kasvavassa määrin erilaisia sähköisiä turvallisuusjärjestelmiä. 8 (70)
9 Yleisimpiä niistä ovat etävalvonnan mahdollistavat video- ja kulunvalvontajärjestelmät. Videojärjestelmiä voidaan käyttää myös käyttötoiminnassa sähköverkon tilan todentamiseen, esimerkiksi varmentamaan erottimien kytkentätila. Kaikkia edellä mainittuja verkoston automatisointiin käytettäviä järjestelmiä on ylläpidettävä. Niihin tehdään ohjelmistopäivityksiä uusien ominaisuuksien saamiseksi, virheiden korjaamiseksi ja tietoturvan ylläpitämiseksi. Kaikilla järjestelmillä on useita käyttäjiä, kuten käytönvalvojat, urakoitsijoiden henkilöstö ja valmistajien tukihenkilöt; Käytöntukijärjestelmää hyödynnetään asiapalvelun toteuttamisessa ja mahdollisesti myös viranomaisyhteistyössä. Osa näistä käyttäjistä voi liittyä järjestelmiin omilla työasemillaan. Tietoturvan kannalta useat järjestelmien liitynnät muihin tietojärjestelmiin ja julkiseen tietoverkkoon ovat haasteellisia samoin kuin useat erityyppiset käyttäjätahot. 3.2 Tietoliikennejärjestelmät Selvitystyössä rajauduttiin verkostoautomaation ja verkonkäytön järjestelmien tarvitsemien tietoliikenneyhteyksien toteuttamisessa käytettyihin tietoliikennejärjestelmiin ja palveluihin. Käyttötoiminnan henkilöviestintään käytettäviä tietoliikennejärjestelmiä käsitellään niiltä osin kuin niitä käytetään verkostoautomaation yhteyksiin. Tässä selvityksessä on huomioitu seuraavat verkostoautomaatiossa yleisesti käytetyt tietoliikenneyhteydet: 1. Käytönvalvonnan tietoliikennejärjestelmät Metallijohtimiin ja valokuituihin pohjautuvat kaapelijärjestelmät Radiolinkit ja radiomodeemit Matkaviestiverkot, omat suljetut radioverkot ja erillisverkot (VIRVE) Julkiset kiinteät televerkot ja satelliittiyhteydet Perinteinen piirikytkentäinen tietoliikenne ja IP-pohjainen tiedonsiirto Tietoliikenneyhteyksien suojausmenetelmät 2. Suojausyhteydet ja niiden erityispiirteet 3. Sähköasemien sisäiset yhteydet, lähiverkot ja etätyöskentelyratkaisut 4. Yhtiön sisäiset lähi- ja laajaverkot soveltuvin osin Käytön tietojärjestelmien ja niiden lähiverkkojen yhdyskäytävät sähköyhtiön muihin lähi- ja laajaverkkoihin 5. Extranet, internet ja julkiset tietoverkot niiltä osin kuin ne liittyvät verkkoyhtiön verkostoautomaatiojärjestelmiin Yhdyskäytävien toteuttaminen, suojaaminen ja tietoturva 9 (70)
10 4 AUTOMAATIOJÄRJESTELMIEN TURVALLISUUSRISKIT JA UHKAT 4.1 Yritys- ja tietoturvallisuudesta Yritysturvallisuuden osa-alueita on havainnollistettu Elinkeinoelämän keskusliiton laatimassa oheisessa kuvassa. Kuva 4-1. Elinkeinoelämän keskusliiton näkemys yritysturvallisuuden osa-alueista Turvallisuusjohtaminen on osa normaalia yrityksen johtamista ja liiketoiminnan jatkuvuuden varmistamista. Yritysjohto määrittelee yritysturvallisuuden tavoitteet, toiminnan organisoinnin ja seurannan. Tästä käytetään yleisnimitystä turvallisuuspolitiikka. Turvallisuusnäkökohdat otetaan mukaan strategiseen suunniteluun ja päätöksentekoon. Turvallisuus ei ole erillinen toiminto vaan osa kaikkia yrityksen prosesseja. Turvallisuudelle tulee asettaa mittareita, joita seurataan ja raportoidaan säännöllisesti osana muuta toiminnan raportointia. Turvallisuusvastuut on kohdennettava normaalin liiketoimintavastuujaon mukaisesti. Turvallisuushenkilöstö toimii asiantuntijoina tukien osaamisellaan toiminnasta johtamisvastuussa olevia esimiehiä ja muuta henkilöstöä. Tieto- ja kyberturvallisuus Tietoturva on varsin laaja käsite. Se kattaa kaikki keinot, joilla pyritään estämään tiedon tuhoutuminen, muuttuminen taikka joutuminen vääriin käsiin. Samalla kuitenkin tieto tulee pitää niiden saatavilla, joilla on siihen oikeus. Tieto voi olla sähköisenä, dokumentoituna tai puhuttuna. Tietoturvaa arvioidaan usein kuvan 4-2 mukaisien informaation ominaisuuksien avulla (Sanastokeskus: Tiivis tietoturvasanasto). 10 (70)
11 Kuva 4-2 Tietoturvallisuuden ominaisuudet Käytettävyydellä tai saatavuudella (availability) tarkoitetaan sitä, että tieto, järjestelmä tai palvelu on niihin oikeutettujen käyttäjien saatavilla ja hyödynnettävissä haluttuna aikana. Käytettävyys voidaan varmistaa huolehtimalla menetelmien ja järjestelmien luotettavuudesta, riittävällä järjestelmä- ja tiedonsiirtokapasiteetilla (ottamalla huomioon palvelunestohyökkäyksien mahdollisuus) sekä riittävillä varajärjestelmillä ja varmuuskopioilla. Eheys (integrity) on tiedon ominaisuus, joka ilmentää sitä, ettei tiedon sisältöä ei ole luvattomasti muutettu tai se ei ole satunnaisten virheiden vuoksi muuttunut. Tyypillisiä ratkaisuja varmistaa tiedon eheys ovat pääsynhallinta, digitaaliset allekirjoitukset, tarkistussummat ja tarkistuskoodit. Luottamuksellisuus (confidentiality) on tiedon ominaisuus, joka ilmentää sitä, että tieto on vain sen käyttöön oikeutettujen käytettävissä. Tietoliikenteen salausprotokollat kuten esimerkiksi HTTPS (Hypertext Transfer Protocol Secure) sekä järjestelmien pääsynhallintaan liittyvä vahva autentikointi ovat menetelmiä tiedon luottamuksellisuuden varmistamisessa. Aitous tai kiistämättömyys (non-repudiation) on ominaisuus, joka ilmentää tiedon eheyttä ja sitä, että tiedon alkuperäinen lähde on se, joka sen väitetään olevan. Aitous voidaan todentaa muun muassa digitaalisin varmentein ja allekirjoituksin. Tietoturvallisuuteen lasketaan muun muassa asiakirjaturvallisuus, sähköinen tietoturva, kilpailuherkkien menetelmien ja muun luottamuksellisen tiedon suojaaminen. Kyberturvallisuus on käytännössä tietoturvallisuuden osa-alue, joka keskittyy sähköiseen tietojen käsittelyyn ja johon kohdistuu lähinnä vihamielisiä uhkatekijöitä. Kyberturvallisuus on ollut viimeaikoina medioissa paljon esillä Stuxnet- ja Flame-haittaohjelmien sekä valtiollisten vakoilu- ja turvallisuusorganisaatioiden toiminnan paljastusten ansiosta. Tieto- ja kyberturvallisuudesta huolehtiminen on tärkeä osa riskien hallintaa ja liiketoiminnan jatkuvuuden varmistamista. 11 (70)
12 4.2 Tietoturvariskit ja kyberturvallisuusuhkat Tietoturvauhkat Verkostoautomaatiojärjestelmien tietoturvaa uhkaavat lukuisat tahot tai ei toivotut tapahtumat, onnettomuudet ja luonnonkatastrofit. Yleisin tietoturvauhka on järjestelmien käyttäjät. Omat työntekijät tai ulkopuoliset palvelujen tuottajat voivat osaamattomuuttaan tai huolimattomuuttaan tärvellä tai tuhota tietoja. Harvinaisempaa on, että nämä henkilöt tahallisesti toimien sotkisivat tietoja, vaikka heidät tekee merkittäväksi uhkaksi osaaminen ja mahdollisuudet käyttää järjestelmiä ja voimajärjestelmän tuntemus. Toisena varsin yleisenä uhkana tietoturvalle on järjestelmien laite- tai ohjelmistoviat. Varsinkin vasta käyttöönotetussa tietojärjestelmässä voi olla merkittävä määrä ohjelmistovirheitä, jotka paljastuvat vasta tuotannollisen käytön aikana. Tämän uhkan todennäköisyyttä lisää yhä monipuolistuvat järjestelmien toiminnallisuudet ja lisääntyvä järjestelmäintegraatio. Taulukossa 4-1 on lueteltu tyypillisimpiä tietoturvauhkia aiheuttavia vihamielisiä tahoja. Taulukko perustuu pitkälle lähteen /7/ aineistoon. Tietoturvaan vaikuttavia kehitystrendejä on taustoitettu hyvin esimerkiksi VTT:n TITANkäsikirjassa, /8/. 12 (70)
13 Taulukko 4-1 Tunnistettuja uhkaavia tai vihamielisiä tahoja Vihamielinen uhkaaja Hakkerit ja haktivistit Rikolliset Terroristit Bottiverkko-operaattorit Teollisuusvakoilijat Valtiolliset tiedustelu- ja kybersodankäynnin organisaatiot Katkeroituneet henkilöt Kuvaus Hakkerit ja haktivistit pyrkivät murtautumaan tietojärjestelmiin urkkimalla käyttäjätunnuksia tai hyödyntämällä murtamiseen soveltuvia haittaohjelmia. Yleensä nämä haittaohjelmat ovat maksuttomasti internetistä saatavissa ja perustuvat tunnettuihin haavoittuvuuksiin. Hakkerit pyrkivät hankkimaan mainetta ja asemaa yhteisönsä keskuudessa. Haktivistit ajavat omia ideologioitaan ja levittävät propagandaa sijoittamalla niitä tukevia viestejä ilkivaltaisin tai rikollisin keinoin esim. yrityksen kotisivuille. Myös kohteen liiketoimintaa haittaavaa ilkivaltaa ja järjestelmien vahingoittamista esiintyy Rikollisten tavoitteena on taloudellisen hyödyn saaminen eri tavoin. Keinoina järjestelmiin murtautumisen avulla saatavat tietovarkaudet (esim. eri palvelujen tunnukset), joiden avulla tehdään taloudellisia tai aineellisia rikoksia. Tekijät voivat myös yrittää saada kohde tulemaan rikollisen omille huijaussivustoille. Järjestäytyneisiin luokiteltavat rikolliset käyttävät tyypillisesti myös tehokkaita maksullisia ja/tai heitä varten räätälöityjä haittaohjelmia Terroristit voivat perinteisten omaisuutta tai ihmishenkiä uhkaavien fyysisten hyökkäysten lisäksi hyökätä erilaisilla murtumistyökaluilla kohteen kriittisiin järjestelmiin ja aiheuttaa niissä toimintahäiriöitä tai jopa pysyviä vaurioita Bottiverkkojen ylläpitäjät ottavat haltuun kohteen tietojenkäsittelykapasiteettia rakentaakseen omia tarkoitusperiään palvelevia verkkoja. Näin saatuja verkkoja voidaan käyttää kohdennettuihin hyökkäyksiin, kuten esimerkiksi palvelunestohyökkäysiin (DoS-hyökkäys) ja roskapostin (SPAM) jakamiseen Teollisuusvakoilijat pyrkivät varastamaan taloudellisesti hyödynnettävää luottamuksellista tietoa kilpailijoiltaan tai tutkimuslaitoksilta keinoina murrot tietojärjestelmiin joko suoraan tai kohdeorganisaatiossa olevan myyrän avustuksella. Hyökkäystyökalut voivat olla tarkasti räätälöity kohteen erityispiirteiden perusteella. Sähköverkkoyhtiöille teollisuusvakoilu on pieni uhka ICT-järjestemien roolin kasvaessa osana yhteiskunnan kriittistä infrastruktuuria on valtiollisten tiedusteluorganisaatioiden tärkeys ja resurssit kasvaneet huomattavasti. Lukuisat valtiot rakentavat tai jo omaavat kybertiedusteluun ja sodankäyntiin erikoistuneita yksiköitä. Suurvalloilla niitä on lukuisia ja ne kukin ovat erikoistuneet erilaisiin kohteisiin ja toimivat hieman eri tavoin. Tiedustelutoiminnan tarkoituksena on hankkia kohteesta riittävästi tietoa kohdistetun hyökkäyksen toteuttamiseksi haluttaessa. Hyökkäyksellä pyritään lamaannuttamaan tai tuhoamaan kohdevaltion tietoja tietoliikennejärjestelmiä tai muuta tärkeää infrastruktuuria. Kybertyökalut voivat olla erittäin pitkälle kehitettyjä ja monimutkaisia ja niissä voidaan hyödyntää myös julkisesti tuntemattomia haavoittuvuuksia. Joidenkin tiedustelupalvelujen epäillään harjoittavan laajamittaista teollisuusvakoilua Katkeroituneet henkilöt voivat olla yrityksen entisiä tai nykyisiä työntekijöitä, pettyneitä asiakkaita tai alihankkijoita. Ko. tahot pyrkivät eri keinoin esim. sabotoimaan kohdeyrityksen toimintaa tai saavuttamaan taloudellista etua laittomin keinoin. Avainasemassa olevien henkilöiden mielenterveys voi myös järkkyä. Sähköyhtiöissä tämä uhkakuva koetaan vähäiseksi. 13 (70)
14 4.3 Verkostoautomaatiojärjestelmien haavoittuvuudet Kyberturvallisuusriskin toteutuminen edellyttää käytännössä haavoittuvuutta yrityksen tai sen henkilöstön toiminnassa tai tieto- tai tietoliikennejärjestelmissä. Tässä luvussa käsitellyt haavoittuvuudet eivät ole tärkeysjärjestyksessä ja on luokiteltu haavoittuvuuden tunnistamis- ja eliminointimenetelmien perusteella seuraavasti: 1. Hallintoon ja johtamiseen liittyvät haavoittuvuudet 2. Varsinaisen verkostoautomaatiojärjestelmän (järjestelmäalusta ja sovellukset) haavoittuvuudet 3. Tietoliikenneverkon haavoittuvuudet Haavoittuvuuden aiheuttaman uhkan vakavuuteen vaikuttaa uhkan toteutuessa lukuisat eri tekijät. Niitä ovat esimerkiksi seuraavat: Tietojärjestelmäarkkitehtuuri Käytössä olevat puolustusvälineet Hyökkäyksen edistyksellisyys Havaitsemiseen kulunut aika Tapahtuman välittömät vaikutukset Tapahtuman aiheuttamat taloudelliset ja muut vahingot Jäljempänä olevissa taulukoissa on hyödynnetty lähteessä /7/ esitettyä aineistoa Hallintoon ja johtamiseen liittyvät haavoittuvuudet Hallintoon ja johtamiseen liittyvät haavoittuvuudet johtuvat tyypillisesti puutteellisesta johtamisesta, huonosti toimivista prosesseista, heikoista tai puuttuvista ohjeista, kehnosta dokumentaatiosta ja henkilöstön puutteellisesta perehdytyksestä. Taulukossa 4-2 on lueteltu ja kuvattu tunnistettuja hallintoon ja johtamiseen liittyviä haavoittuvuuksia. 14 (70)
15 Taulukko 4-2 Hallintoon ja johtamiseen liittyviä haavoittuvuuksia Haavoittuvuus Tietoturvapolitiikan ja johtamisen puutteet Riskikartoituksen puutteet Henkilöstön tietoturvaosaaminen ja tietous puutteellista Haavoittuva tietojärjestelmäarkkitehtuuri Järjestelmien ja laitteiden rakentamisen ja häiriöpalauttamisen ohjeistus puutteellista Verkostoautomaatiojärjestelmän ja sitä tukevan tietoliikenneverkon konfiguraation hallinta puuttuu tai on riittämätön Puuttuvat auditoinnit tai katsastukset Puutteellinen käyttöoikeuksien hallinta Kuvaus Verkostoautomaatiojärjestelmien erityispiirteitä ei ole huomioitu tietoturvapolitiikkaa ja ohjeistusta laadittaessa. Verkostoautomaatiojärjestelmien tietoturvan johtamista ei ole vastuutettu. Tietoturvan systemaattista seurantaa ja säännöllistä raportointia ei ole järjestetty tai vastuutettu. Toiminnan jatkuvuutta uhkaavia riskejä ei ole tunnistettu riittävästi tai ennalta ehkäiseviin toimenpiteisiin riskien vaikutusten vähentämiseksi tai eliminoimiseksi ei ole ryhdytty Henkilöstön koulutus ja informointi on puutteellista. Ilman ajantasaista tietoturvapolitiikkaa ja ohjeistusta, joihin henkilöstö on perehdytetty, ei todennäköisesti rakenneta ja ylläpidetä tietoturvallista verkostoautomaatioympäristöä Verkostoautomaatiojärjestelmä on rakenteellisesti puutteellinen eikä sitä ole varustettu tietoturvauhkia estävällä, tunnistavilla ja eliminoivilla laitteilla ja ohjelmistoilla. Tietoliikenneverkkoa ei ole segmentoitu ja verkostoautomaatiojärjestelmien käyttöoikeuksien hallinta on leväperäistä tai muuten riittämätöntä. Ulkoisia tietoliikenneyhteyksiä ei ole suojattu riittävästi Järjestelmien suunnittelussa ja rakentamisessa käytettävää ohjeistusta tietoturvan huomioimisesta ei ole tai se on puutteellista. Jatkuvuussuunnittelun tuloksena syntyviä toipumissuunnitelmia ei ole tai ne ovat puutteellisia. Järjestelmien toipumissuunnitelman laadintaa ei ole vastuutettu. Toimiva tietoturva edellyttää jatkuvaa ja ajantasaista järjestelmien ominaisuuksien ja parametroinnin hallintaa erityisesti tehtäessä järjestelmiin muutoksia. Parametroinnit ovat puutteellisia tai virheellisiä ja käytetään järjestelmien oletusasetuksia (tehdasasetuksia) Ulkopuolisten riippumattomien asiantuntijoiden on auditoitava säännöllisesti verkostoautomaatio- ja tietoliikennejärjestelmien rakenne, dokumentaatio, tietoturvapolitiikka/ohjeistus sekä käytön ja ylläpidon toimintatavat ja prosessit. Auditoijien on raportoitava vakavat löydökset ja tehtävä ehdotus niiden korjaamiseksi Puutteet käyttöoikeuksien hallinnoinnissa ja autentikoinnin päivityksissä (esimerkiksi salasanojen vaihtaminen) lisäävät tunkeutumisriskiä tai antavat käyttäville liian laajoja oikeuksia tehdä järjestelmään haitallisia muutoksia Verkostoautomaatiojärjestelmän haavoittuvuudet Verkostoautomaatiojärjestelmäalusta muodostuu laitteista ja varusohjelmistosta (mm. käyttöjärjestelmä). Järjestelmäalustassa ajetaan toiminnallisuuden tuottavia sovellusohjelmia sekä mahdollisesti suojausohjelmia. Verkostoautomaatiojärjestelmän potentiaalisia haavoittuvuuksia on käsitelty seuraavasti: 15 (70)
16 1. Verkostoautomaatiojärjestelmän alustan rakenteen ja konfiguraation haavoittuvuudet 2. Verkostoautomaatiojärjestelmän fyysiset uhkat ja haavoittuvuudet 3. Varus- ja sovellusohjelmiston uhkat ja haavoittuvuudet Seuraavissa taulukoissa kutakin haavoittuvuutta on käsitelty erikseen. Taulukko 4-3 Verkostoautomaatiojärjestelmän alustan rakenteen ja konfiguraation haavoittuvuuksia Haavoittuvuus Varus- ja sovellusohjelmistojen korjauspäivitykset puutteellisia Varus- ja sovellusohjelmistot vanhentuneita ja poistuneet ylläpidon piiristä Järjestelmän käyttöönotto ilman perusteellista testausta Ohjelmistojen päivityksiä on toteutettu puutteellisin testauksin Käytetään oletusparametrointia Kriittisistä järjestelmäkonfiguraatioista ja parametreista ei ole varmuuskopioita Suojaamattomat kannettavat laiteet ja massamuistit Salasanat eivät ole käytössä Salasanan paljastuminen Salasanan riittämätön vahvuus Kuvaus Automaatiojärjestelmiin tehtävät ohjelmistokorjaukset ja päivitykset ovat työläitä ja vaativat perusteellista testausta ennen tuotantoympäristöön asentamista. Tämä mahdollistaa haittaohjelmille laajan aikaikkunan tehdä hyökkäyksiä Ohjelmistot voivat olla niin iäkkäitä, että niitä ei enää ylläpidetä eikä korjauspäivityksiä ole saatavana, vaikka uusia haavoittuvuuksia löydettäisiin Järjestelmän testaus voi olla puutteellista niin toimittajan kuin tilaajankin puolelta. Varsinkin tietojärjestelmissä voi olla paljon puutteita ja virheitä käytön alkaessa. Nämä voivat sisältää hyvin moninaisia uhkia tietoturvalle Tietoturvapäivitysten puutteellisista testauksista johtuen järjestelmässä voi esiintyä toimintahäiriöitä tai se voi kaatua kokonaan. Ohjelmistopäivitysten ohjeistus tulisi laatia ja dokumentoida Oletusparametrien käyttäminen varus- ja tietoliikenneohjelmistoissa jättää auki olevia tietoliikenneportteja sekä mahdollistaa haitallisten sovellusten ajamisen palvelimissa ja työasemissa Järjestelmän haavoittuessa, kaatuessa tai toimiessa muutoin puutteellisesti järjestelmä palautetaan puutteellisilla tai vanhentuneilla asetuksilla ja tietomalleilla. Järjestelmä ei toimi oikein Luottamuksellinen aineisto tai muutoin sensitiivinen data voi joutua sopimattomalle taholle, mikäli niitä säilytetään huolimattomasti esimerkiksi salaamattomilla laitteilla tai muistivälineillä Verkostoautomaatiojärjestelmien osajärjestelmät ja työasemat tulee olla varustettu pääsyn ja käyttöoikeuksien hallinnalla asiattoman käytön estämiseksi Salasanojen huolimattoman säilytyksen tai muun käsittelyn takia ne päätyvät asiattomiin käsiin aiheuttaen hyökkäysriskin Hyökkääjä murtaa liian lyhyet, yksinkertaiset tai muutoin helposti johdettavat salasanat 16 (70)
17 Taulukko 4-4 Verkostoautomaatiojärjestelmä fyysisiä uhkia ja haavoittuvuuksia Uhka / Haavoittuvuus Järjestelmälaitteiden riittämätön fyysinen suojaus Turvattomat ulkoiset yhteydet Runsaasti järjestelmäliitäntöjä Dokumentoimattomat laite- ja ohjelmistokokoonpanot EMC-häiriöt ja EMP-suojaus Varmentamaton tehonsyöttö Puutteellinen ilmastointi ja kosteuden säätö Varmennusten puuttuminen Kuvaus Valvomo- ja laitetilojen sekä sähköasemien fyysinen suojaus ja kulunvalvonta ovat riittämättömiä, mikä voi mahdollistaa asiattoman pääsyn laitetiloihin ja laitteisiin. Miehittämättömillä asemilla ei ole sähköistä video- tms. valvontaa. Riski laajalle kirjolle erilaisia haitallisia toimenpiteitä sekä uhka luonnononnettomuuksien ja poikkeuksellisten sääilmiöiden aiheuttamille vaurioille Verkostoautomaatiojärjestelmien tietoverkkoon tulevat, huonosti suojatut ulkoiset yhteydet mahdollistavat asiattoman pääsyn laitteisiin/järjestelmiin. Palomuurit, DMZ-alueen välityspalvelimet etäkäytön RAS-palvelimet tms. ja IDS/IPS-järjestelmät ovat välttämättömiä turvallisen tietoverkon yhdysliikennekäytävissä. Suorat yhteydet julkiseen verkkoon automaatioverkosta eivät ole suositeltavia. Jos niitä on rakennettava pakottavista syistä, on niissä käytettävä lisäksi vahvaa salausta ja käyttäjien vahvaa autentikointia Suuri määrä järjestelmistä lähteviä liityntöjä muihin järjestelmiin vaikeuttaa dataliikenteen hallinnointia ja se voi mahdollistaa asiattoman tiedonvälityksen järjestelmästä tai tietoverkosta toiseen Puutteellisesti dokumentoidut laite- ja ohjelmistokokoonpanot mahdollistavat asiattomien osien liittämisen järjestelmään sekä vaikeuttavat palauttamistoimenpiteitä kriisitilanteissa Puutteellinen suojaus sähkömagneettisilta häiriöiltä voi aiheuttaa laitteiden toimintahäiriöitä ja virhetoimintoja erityisesti sähköasemilla kytkentätilanteissa ja ylivirtojen tai ylijännitteiden esiintyessä (esimerkiksi salamointi). Puutteellinen EMP-suojaus (Elektromagneettinen pulssi) altistaa elektroniset laiteet sähkömagneettiselle pulssille elektronisessa sodankäynnissä, seurauksena laitteiden tuhoutuminen Kriittisten laitteiden varmentamaton tehonsyöttö tai riittämätön varakäyntiaika voi johtaa järjestelmän kaatumiseen tehonsyötön vikatilanteessa. Jotkin laitteet saattavat parametroitua virheellisesti tehonsyötön palauduttua tai laitteen elektroniset komponentit saattavat vioittua katkoksen yhteydessä Elektroniset laiteet vanhenevat ja vikaantuvat ennen aikaisesti liian kuumassa ja/tai kosteassa käyttöympäristössä. Modernit prosessoripohjaiset laitteet voivat suojatoimenpiteenä sammuttaa itsensä tai siirtyä alennetun suorituskyvyn tilaan Kriittisten laitteiden tai tietoliikenneyhteyksien varmennusten puuttuminen voi johtaa järjestelmän toimimattomuuteen vikatilanteessa 17 (70)
18 Taulukko 4-5 Varus- ja sovellusohjelmistojen haavoittuvuuksia ja riskejä Uhka / Haavoittuvuus Puskurin ylivuoto Ohjelmistojen turvaominaisuudet eivät ole oletusarvoisesti päällä Palvelunestohyökkäykset (DoS) Tietopakettien virheellinen käsittely Turvattomien tietoliikenneprotokollien käyttäminen Tarpeettomien prosessien ajaminen Avoimesti saatava järjestelmätietous Järjestelmävalvojan käyttöoikeuksien huolimaton hallinta ja käsittely IDS/IPS-hyökkäyksenestojärjestelmää ei käytetä Lokeja ei hyödynnetä tai seurata reaaliaikaisesti Virustorjunta- ja muita suojausohjelmistoja ei ole käytössä Kuvaus Ohjelmistoissa voi olla puskureiden ylivuotohaavoittuvuuksia, joita hyökkääjät voivat hyödyntää, mikäli ne ovat tiedossa Turvaominaisuudet voivat olla oletusarvoisesti pois päältä tai ne on voitu sulkea, kaikki tietoliikenneportit auki jne. Turvaominaisuuksista ei ole hyötyä, mikäli ne eivät ole käytössä Huonosti suojattuun verkostoautomaatiojärjestelmään voi kohdistua järjestelmäresursseja voimakkaasti kuormittava hyökkäys, joka estää tai hidastaa normaalia palvelutuotantoa. Tämä ei ole ongelma asianmukaisesti rakennetussa järjestelmäarkkitehtuurissa oleville verkostoautomaatiojärjestelmille, mutta hyökkäys voi kaataa esimerkiksi verkkoyhtiön nettisivut Joissain verkostoautomaatiojärjestelmissä voi esiintyä virhetoimintoja, mikäli ne vastaanottavat korruptoituneita tai tahallisesti virheellisenä lähetettyjä tietopaketteja sisältäen esimerkiksi ei sallittuja muuttujien arvoja Käytönvalvontajärjestelmissä yleisesti käytetyt protokollat (esimerkiksi IEC ja -104, DNP3 vanhemmat versiot ja Modbus) eivät rakenteellisesti sisällä tietoturvaominaisuuksia ja ovat siten hyvin haavoittuvia Monissa yleisiä käyttöjärjestelmiä käyttävissä verkostoautomaatiojärjestelmissä tietoliikennepalvelut ovat päällä oletusarvoisesti ja aiheuttavat haavoittuvuusriskin Yleisimpien järjestelmien järjestelmäspesifikaatiot ja ylläpitokäsikirjat ovat julkisesti saatavissa ja helpottavat hyökkäysten suunnittelua Järjestelmävalvojan ja ylläpitäjän käyttöoikeuksien päätyminen asiattomiin käsiin altistaa järjestelmän väärinkäytöksille ja hyökkäyksille Palomuurien lisäksi IDS/IPS-järjestelmät ovat tehokas keino suojata verkostoautomaatiojärjestelmien tietoverkkoja ei toivotulta liikenteeltä Ilman ajantasaisia ja tarkkoja lokitietoja ei usein ole mahdollista selvittää tietoturvapoikkeaman aiheuttajaa. Sama koskee muita turvallisuusindikaattoreita Monet verkostoautomaatiojärjestelmät eivät toimi virheettömästi, mikäli virustorjuntaohjelmia otetaan käyttöön. Tästä aiheutuu merkittävä riski haittaohjelmien tunnistamiselle ja eristämiselle 18 (70)
19 4.3.3 Tietoliikenteen haavoittuvuudet Verkostoautomaatiojärjestelmän toimivuuden elinehto on käytettävyydeltään ja siirron laadultaan korkeatasoiset tietoliikenneyhteydet riippumatta tietoliikenteen toteutustavasta. Tiedonsiirron korkea käytettävyys, eheys ja luotettavuus voivat vaarantua puutteellisella tietoliikenneverkon topologia- ja rakennesuunnittelulla, virheellisellä laiteparametroinnilla tai asiantuntemattomalla tai puuttuvalla ylläpidolla. Jäljempänä olevissa taulukoissa tietoliikenneverkon haavoittuvuuksia on käsitelty seuraavien näkökulmien suhteen: 1. Tietoliikenneverkon rakenteeseen ja fyysiseen suojaamiseen liittyvät haavoittuvuudet 2. Tietoliikenneverkon konfiguraation ja parametroinnin ja hallinnan haavoittuvuudet Esitetyt haavoittuvuudet ovat satunnaisessa tärkeysjärjestyksessä ja luettelo uhista ja haavoittuvuuksista ei ole täydellinen. 19 (70)
20 Taulukko 4-6 Tietoliikenneverkon rakenteen tai fyysiseen suojaamisen haavoittuvuuksia Haavoittuvuus Turvaton tietoliikeverkon rakenne ja siirtomedia Tietoliikenneverkon ja sen laitteiden riittämätön fyysinen suojaus, esimerkiksi laitetilojen suojausluokitus ei ole riittävä, kuluvalvonta tai lukitus puutteellisia tai laitteita ei ole sijoitettu lukittuihin laitekaappeihin. Laitteiden portit ja liitännät fyysisesti ja loogisesti suojaamattomia Tietoliikenneyhteydet ovat varmentamattomia Ulkoiset yhteydet ovat huonosti suojattuja Puutteellinen tai tarkkuudeltaan riittämätön tietoliikenneverkon synkronointi Palomuureja, välityspalvelimia (proxy) tai IDS/IPS-järjestelmiä ei käytetä Tietoliikenneverkon salaus- ja suojausominaisuudet (laitteet ja ohjelmistot) puuttuvat kokonaan tai ovat puutteellisia Kuvaus Tietoliikenneverkon rakenne on suunniteltu yleistä yritysteletoimintaa varten, eikä siinä ole huomioitu toimintakriittisten verkostoautomaatiojärjestelmien tietoliikenteen erityisiä turvallisuus-, luotettavuus ja laitevaatimuksia. Esimerkiksi valokaapeleiden avulla toteutetut siirtomediat ovat yleensä luotettavampia ja tietoturvallisempia kuin langattomat yhteydet Telelaitetilojen, sähköasemien ja telelaitteiden riittämätön tai puuttuva fyysinen suojaus ja kulunvalvonta voi mahdollistaa huomaamattoman tunkeutumisen laitetiloihin ja laitteisiin. Miehittämättömillä asemilla ei ole esimerkiksi etävideo- tai sähköistä kulunvalvontaa. Riski kohdistuu laajalle kirjolle erilaisia haitallisia ja vihamielisiä toimenpiteitä. Uhka luonnononnettomuuksien ja poikkeuksellisten sääilmiöiden aiheuttamille vaurioille Verkostoautomaatioyhteyksiltä edellytetään yleensä hyvin korkeaa käytettävyyttä, mikä vaati yhteyksien riippumatonta reittija laitevarmennusta (esim. kahdennus). Myös tehonsyötöt ja kriittisten laitetilojen ilmastointijärjestelmät tulee kahdentaa tai niiden toimintaa tulee valvoa reaaliaikaisesti Ulkoiset yhteydet salaamattomia; ei käytetä VPN-tunnelointia tai vahvaa autentikointia Puutteellisesti toimiva synkronointi voi aiheuttaa tiedonsiirtovirheitä tai kaataa tietoliikenneverkon tai sen solmuja erityisesti piirikytkentäisissä tietoliikenneverkoissa (esim. SDHtai PDH-verkot). Myös paketti-kytkentäisissä verkoissa (mm. IPverkot) synkronointi ja aikaleimojen siirto on toteutettava luotettavasti verkostoautomaatiojärjestelmän asettamien vaatimusten mukaisesti Palomuurit sekä välityspalvelimet ja IDS/IPS- järjestelmät ovat oleellinen osa tietoliikenteen suojausta ja mahdollistavat liikenteen rajoittamisen sekä DMZ-alueiden rakentamisen Tietoliikenneverkko ei mahdollista liikenteen salausta tai VPNtunnelontia, jolloin turvallisuuskriittinen data, esimerkiksi salasanat, voivat joutua asiattomien käsiin 20 (70)